ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
করোনা নমুনা পরীক্ষায় অপ্রত্যাশিত অগ্রগতি, দেশে নমুনা পরীক্ষার সংখ্যা রেকর্ড ৪ কোটিতে; পরপর তিন দিন দেশে ৯ লক্ষেরও বেশি নমুনা পরীক্ষা
নয়াদিল্লি, ২৯ অগাস্ট, ২০২০
কোভিড-১৯ এর বিরুদ্ধে লড়াইয়ে ভারত আরও একটি সাফল্য অর্জন করেছে। নমুনা পরীক্ষার সংখ্যা অপ্রত্যাশিতভাবে আজ পর্যন্ত ৪ কোটি ছাড়িয়েছে। কেন্দ্রীয় সরকারের নিরন্তর প্রচেষ্টা ও রণকৌশল গ্রহণ এবং রাজ্য/কেন্দ্রশাসিত অঞ্চলগুলির সঙ্গে সমন্বয়ে করোনা ঠেকাতে যথাযথ কৌশল রূপায়ণের ফলে দেশে নমুনা পরীক্ষায় সংখ্যা আরও একটি নতুন মাইলফলক ৪ কোটি ৪ লক্ষ ৬ হাজার ৬০০ ছুঁয়েছে। জানুয়ারির গোড়ায় দেশে যখন নমুনা পরীক্ষাগারের সংখ্যা ছিল ১টি, সেই অবস্থা থেকে আজ অনেক পথ অতিক্রম করে ১ হাজার ৫০০-রও বেশি নমুনা পরীক্ষাগার নিয়ে ৪ কোটিরও বেশি নমুনা পরীক্ষা করতে সক্ষম হয়েছে।
দৈনিক-ভিত্তিতে নমুনা পরীক্ষার সংখ্যাও বৃদ্ধি পেয়েছে। ইতিমধ্যেই সারা দেশে দৈনিক-ভিত্তিতে ১০ লক্ষ নমুনা পরীক্ষা হচ্ছে। গত ২৪ ঘন্টায় ৯ লক্ষ ২৮ হাজার ৭৬১টি নমুনা পরীক্ষা হয়েছে। প্রতি ১০ লক্ষ জনসংখ্যায় নমুনা পরীক্ষার সংখ্যা বেড়ে হয়েছে ২৯ হাজার ২৮০। একাধিক রাজ্য/কেন্দ্রশাসিত অঞ্চলে নমুনা পরীক্ষার সংখ্যা ক্রমশ বৃদ্ধি পাওয়ায় আক্রান্তের সংখ্যাও ধীরে ধীরে হ্রাস পাচ্ছে। জাতীয় স্তরে করোনায় আক্রান্তের সংখ্যা ৮.৫ শতাংশের নীচে রয়েছে। এই হার ক্রমশ কমছে।
ভারত ‘টেস্ট, ট্র্যাক ও ট্রিট’ রণকৌশল অবলম্বন করে কোভিড-১৯ মোকাবিলায় প্রয়োজনীয় পদক্ষেপ নিয়েছে। ব্যাপক হারে নমুনা পরীক্ষার ফলে আক্রান্তদের দ্রুত চিহ্নিত করা সম্ভব হচ্ছে। সেই সঙ্গে, তাঁদের উপযুক্ত চিকিৎসা পরিষেবা সুনিশ্চিত করা হচ্ছে। এমনকি, প্রয়োজন-ভিত্তিতে আক্রান্তদের হোম আইসোলেশন বা হাসপাতালে চিকিৎসার ব্যবস্থা করা হচ্ছে।
দেশে আজ পর্যন্ত নমুনা পরীক্ষাগারের সংখ্যা বেড়ে ১ হাজার ৫৭৬ হয়েছে। এর মধ্যে সরকারি পরীক্ষাগারের সংখ্যা ১ হাজার ২ এবং বেসরকারি পরীক্ষাগার ৫৭৪।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
সংখ্যালঘুবিষয়কমন্ত্রক
সুদক্ষ হস্তশিল্পী ও কারুশিল্পীদের আর্থিক চাহিদা পূরণে ‘হুনার হাট’ মেগা মিশন হয়ে উঠবে : শ্রী মুখতার আব্বাস নাকভি
নয়াদিল্লি, ৯ ফেব্রুয়ারি, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেছেন, সারা দেশে আয়োজিত হওয়া ‘হুনার হাট’ সুদক্ষ হস্তশিল্পী ও কারুশিল্পীদের আর্থিক চাহিদা পূরণে এবং আর্থিক ক্ষমতায়নে মেগা মিশন হয়ে উঠবে। শ্রী নাকভি রবিবার মধ্যপ্রদেশের ইন্দোরে ‘হুনার হাট’ উদ্বোধনের পর জনসভায় ভাষণ দিচ্ছিলেন।
শ্রী নাকভি বলেন, ‘হুনার হাট’ দেশজ হস্তশিল্প, খাদ্যসামগ্রী ও সংস্কৃতি তথা সুদক্ষ হস্তশিল্পী ও কারুশিল্পীদের আর্থিক ক্ষমতায়নের ক্ষেত্রে এক মেগা মিশন হয়ে উঠেছে। বিগত তিন বছরে ‘হুনার হাট’-এর মাধ্যমে প্রায় ৩ লক্ষ সুদক্ষ হস্তশিল্পী, কারুশিল্পী ও সংশ্লিষ্ট ক্ষেত্রের বিশেষজ্ঞদের কর্মসংস্থান হয়েছে বা সুযোগ তৈরি হয়েছে।
শ্রী নাকভি আরও বলেন, আগামী পাঁচ বছরে সারা দেশে ১০০টি ‘হুনার হাট’-এর আয়োজন করা হবে। এর ফলে, লক্ষ লক্ষ হস্তশিল্পী ও কারুশিল্পীর কর্মসংস্থানের সুযোগ মিলবে।
মন্ত্রী বলেন, প্রধানমন্ত্রী শ্রী নরেন্দ্র মোদী পরিচালিত সরকার কেবল সুদক্ষ হস্তশিল্পী ও কারুশিল্পীদের জন্য কর্মসংস্থানের সুযোগই তৈরি করছে না, একইসঙ্গে ভারতের সুদক্ষ হস্তশিল্পী ও কারুশিল্পীদের পরম্পরাগত শিল্প নৈপুণ্য সংরক্ষণ ও তার প্রসারেও উদ্যোগী হয়েছে। ‘হুনার হাট’গুলিতে আধুনিক চাহিদার সঙ্গে সঙ্গতি রেখে সুদক্ষ হস্তশিল্পী, কারুশিল্পী ও সংশ্লিষ্ট ক্ষেত্রের সঙ্গে যুক্ত ব্যক্তিদের প্রশিক্ষণ দেওয়া হচ্ছে বলেও তিনি জানান।
ইন্দোরে আয়োজিত এই ‘হুনার হাট’ মন্ত্রকের ১৯তম ‘হুনার হাট’ বলে উল্লেখ করে শ্রী নাকভি জানান, ইতিমধ্যেই এ ধরনের হাট দিল্লি, মুম্বাই, এলাহাবাদ, লক্ষ্ণৌ, জয়পুর, আমেদাবাদ ও অন্যান্য শহরে আয়োজিত হয়েছে। আগামীদিনে এ ধরনের হাট নতুন দিল্লির রাজপথে ইন্ডিয়া গেট চত্বরে , রাঁচিতে  এবং চণ্ডীগড়ে  আয়োজন করা হবে। এছাড়াও, কলকাতা বেঙ্গালুরু, চেন্নাই, দেরাদুন, পাটনা, ভোপাল, সিমলা, গোয়া, কোচি, গুয়াহাটি ও ভুবনেশ্বর সহ একাধিক শহরে ‘হুনার হাট’ আয়োজনের পরিকল্পনা রয়েছে।
ইন্দোরে আয়োজিত ‘হুনার হাট’-এর উদ্বোধনী অনুষ্ঠানে বিশিষ্ট ব্যক্তিদের মধ্যে মধ্যপ্রদেশের রাজ্যপাল শ্রী লালজি ট্যান্ডন উপস্থিত ছিলেন।
CG/BD/DM
(Visitor Counter : 75
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৪ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬২ কোটি ২৬ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ২২ লক্ষ ৪৯ হাজার ৩৩৫।
দেশে বর্তমানে করোনায় আক্রান্তের হার মোট আক্রান্তের ৫.৬৯ শতাংশ।
কোভিড মুক্তের হার বর্তমানে ৯৩.০৭ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ৪৩ হাজার ৪৯৫ জন। এখনও পর্যন্ত সুস্থ হয়ে উঠেছেন ৩ কোটি ৬৮ লক্ষ ৪ হাজার ১৪৫।
দেশে গত ২৪ ঘণ্টায় নতুন করে আক্রান্ত ৩ লক্ষ ৬ হাজার ৬৪ জন।
দৈনিক সংক্রমণের হার ২০.৭৫ শতাংশ।
সাপ্তাহিক সংক্রমণের হার ১৭.০৩ শতাংশ।
এখনও পর্যন্ত নমুনা পরীক্ষা হয়েছে ৭১ কোটি ৬৯ লক্ষ।
গত ২৪ ঘণ্টায় ১৪ লক্ষ ৭৪ হাজার ৭৫৩টি নমুনা পরীক্ষা হয়েছে।
CG/CB/SB
(Visitor Counter : 96
কেন্দ্রীয়মন্ত্রিসভা
অরুণাচল প্রদেশে তপশিলি উপজাতির তালিকায় সংশোধনের জন্য সাংবিধানিক নির্দেশ সংক্রান্ত একটি বিল মন্ত্রিসভায় অনুমোদিত হয়েছে
নয়াদিল্লি, ০২ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, কন্সটিটিউশন  অর্ডার, ১৯৫০ – এর সংশোধনের জন্য দ্য কন্সটিটিউশন  অর্ডার  বিল, ২০১৮-কে অনুমোদন করা হয়েছে। অরুণাচল প্রদেশে তপশিলি উপজাতির তালিকায় সংশোধনের জন্য এই বিল আনা হবে।
বিলটির ১ নম্বর সিরিয়ালে ‘আবর’ শব্দটি মুছে দেওয়া হবে। ১৬ নম্বর সিরিয়ালে ‘আদি’ শব্দটিও অনুরূপভাবে সরিয়ে দেওয়া হবে। ৬ নম্বর সিরিয়ালে ‘খামতি’ শব্দটির পরিবর্তে ‘তাই খামতি’ বসানো হবে। এছাড়া, ৮ নম্বর সিরিয়ালে ‘মিসমি – কমন’ ; ‘ইডু’  এবং ‘তারাওঁ’ -দের অন্তর্ভুক্ত করা হবে। অন্যদিকে, ৯ নম্বর সিরিয়ালে ‘মোম্বা’ শব্দটির পরিবর্তে ‘মনপা’, ‘মেম্বা’, ‘সারতাং’, ‘সাজোলং’ -দের অন্তর্ভুক্ত করা হবে। ১০ নম্বর সিরিয়ালে অরুণাচল প্রদেশের তপশিলি উপজাতিদের তালিকায় ‘যে কোনও নাগা উপজাতি’র পরিবর্তে ‘নকটে’, ‘তাংসা’, ‘টুটসা’, ‘ওয়াংচো’ শব্দগুলি অন্তর্ভুক্ত করা হবে।
প্রস্তাবিত এই সংশোধনীর উদ্দেশ্য হ’ল – তপশিলি উপজাতির তালিকায় একই জাতিগোষ্ঠীর নাম যাতে দু’বার না থাকে, এছাড়া, ‘খামতি’ নামে কোনও উপজাতি নেই। অন্যদিকে, ‘মিসমি’ নামে কোনও জনগোষ্ঠী নেই, তাই ‘মিসমি-কমন’, ‘ইডু’ এবং ‘তারাওঁ’-দের অন্তর্ভুক্ত করা হ’ল। যে কোনও নাগা উপজাতির পরিবর্তে তাদের নামগুলি সুস্পষ্টভাবে উল্লেখ করার প্রয়োজন ছিল। এই বিলটি আইনে পরিণত হওয়ার পর তালিকায় অন্তর্ভুক্ত জাতিগোষ্ঠীর সদস্যরা তপশিলি উপজাতিয়দের জন্য নির্ধারিত সব ধরণের সুযোগ-সুবিধা পাবেন।
CG/PB/SB
(Visitor Counter : 185
রেলমন্ত্রক
অক্সিজেন এক্সপ্রেসে ঝাড়খন্ড, ওড়িশা এবং গুজরাট এই তিন রাজ্য সবচেয়ে বেশি অক্সিজেন সরবরাহ করেছে
অক্সিজেন এক্সপ্রেস এপর্যন্ত জাতির উদ্দেশ্যে ২৩৭৪১ মেট্রিক টন তরল মেডিকেল অক্সিজেন সরবরাহ করেছে
৩৪৪ টি অক্সিজেন এক্সপ্রেস দেশের বিভিন্ন স্থানে অক্সিজেন সরবরাহ করেছে
অক্সিজেন এক্সপ্রেস ১৪০৫ টি ট্যাংকার মারফত ১৫টি রাজ্যে অক্সিজেন সরবরাহ করেছে
নতুন দিল্লি, ২ জুন, ২০২১
অক্সিজেন এক্সপ্রেসে দেশের তিনটি রাজ্য ঝাড়খন্ড, ওড়িশা এবং গুজরাট থেকে সবচেয়ে বেশি অক্সিজেন সরবরাহ করা হয়েছে। এ পর্যন্ত, ঝাড়খন্ড থেকে ৮০২৫ মেট্রিকটন তরল মেডিকেল অক্সিজেন পাওয়া গেছে। এছাড়া ওড়িশা থেকে পাওয়া গেছে ৭১০২ মেট্রিকটন ও অক্সিজেন, গুজরাট থেকে পাওয়া গেছে ৬৩৮৪ মেট্রিক টন অক্সিজেন। এর পাশাপাশি, পশ্চিমবঙ্গ থেকে ১৩৬০ মেট্রিক টন, মহারাষ্ট্র থেকে ৪৮৮ মেট্রিক টন, ছত্রিশগড় থেকে ২১৮ মেট্রিক টন এবং অন্ধ্রপ্রদেশ থেকে ১৬৪ মেট্রিক টন তরল মেডিকেল অক্সিজেন পাওয়া গেছে।
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এ পর্যন্ত ভারতীয় রেল ১৪০৫ টি ট্যাংকার মারফত মোট ২৩৭৪১ মেট্রিক টন তরল মেডিকেল অক্সিজেন সরবরাহ করেছে।
মোট ৩৪৪ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ২২ টি ট্যাংকার মারফত ৬ টি অক্সিজেন ভর্তি এক্সপ্রেস যাতে ৪২০ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
অন্ধ্রপ্রদেশ, তামিলনাড়ু, তেলেঙ্গানা এবং কর্নাটকে তরল মেডিকেল অক্সিজেন সরবরাহের পরিমাণ ২ হাজার মেট্রিকটন অতিক্রম করেছে।
বিগত ৩৯ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 107
রাষ্ট্রপতিরসচিবালয়
গুরু নানকের জন্মদিন উপলক্ষে রাষ্ট্রপতির শুভেচ্ছা বার্তা
নয়াদিল্লি, ১১ নভেম্বর, ২০১৯
গুরু নানক দেবজির জন্মদিন উপলক্ষে রাষ্ট্রপতি শ্রী রামনাথ কোবিন্দ দেশবাসীকে শুভেচ্ছা জানিয়েছেন।
তাঁর বার্তায় রাষ্ট্রপতি বলেন, “গুরু নানক দেবজির ৫৫০তম জন্মজয়ন্তীর এই পবিত্র ক্ষণে আমি দেশ ও বিদেশের সকল ভারতীয় বিশেষ করে, শিখ সম্প্রদায়ের ভাই-বোনেদের আমার শুভেচ্ছা জানাচ্ছি।
গুরু নানক দেবজির জীবন ও শিক্ষা মানবসভ্যতার ভালোবাসা, সাম্য, সম্প্রীতির উদাহরণ। তিনি অসাম্য ও আচার সর্বস্বতা দূর করতে সকলের মধ্যে জ্ঞানের আলো ছড়িয়ে দেন এবং ‘সরবত দা ভালা’, অর্থাৎ সকলের ভালো যেন হয়, সেই লক্ষ্যে কাজ করতে অনুপ্রাণিত করেন। ‘নাম জপো, কিরাত করো ও বন্দ ছাকো’ অর্থাৎ, ঈশ্বরের নাম-গান করো, সততা ও কঠিন পরিশ্রমের সঙ্গে তোমার দায়িত্ব পালন করো এবং তুমি যা অর্জন করেছ তা যাদের প্রয়োজন তাদের মধ্যে ভাগ করে নাও - সমস্ত মানবজাতির উদ্দেশে তিনি এই বার্তা দেন। গুরু নানক দেবজি নারীদের প্রতি সম্মানের ওপর গুরুত্ব আরোপ করেছিলেন। তিনি ছিলেন আদর্শ সংসারী যিনি সাধুসন্তদের মতো জীবনযাপন করতেন। এইভাবে সারা পৃথিবীকে তিনি ‘কর্ম’-এর বাণী প্রচার করেছেন।
এই পবিত্র তিথিতে আমরা গুরু নানক দেবজিকে অনুসরণ করি এবং তাঁর সাম্য ও সামাজিক ন্যায়ের শিক্ষা অনুসরণ করে একটি সমাজ গঠন করি।”
CG/CB/DM
(Visitor Counter : 47
প্রতিরক্ষামন্ত্রক
আর্মড ফোর্সেস মেডিকেল সার্ভিসেস-এ মেডিকেল অফিসার হিসেবে ১১০ জন মেডিকেল ক্যাডেট কাজে নিযুক্ত হলেন
নয়াদিল্লি, ১৫ মে, ২০২১
আর্মড ফোর্সেস মেডিকেল সার্ভিসেস-এর ৫৫তম ব্যাচের ১১০ জন মেডিকেল ক্যাডেট আর্মড ফোর্সেস মেডিকেল সার্ভিসেস-এ নিযুক্ত হয়েছেন। এঁদের মধ্যে ২১ জন মহিলা ক্যাডেট রয়েছেন। আর্মড ফোর্সেস মেডিকেল কলেজের কমান্ড্যান্ট লেফটেন্যান্ট জেনারেল নরদীপ নৈথানি আজ এক সংক্ষিপ্ত অনুষ্ঠানে ১১০ জন মেডিকেল ক্যাডেটকে আর্মড ফোর্সেস মেডিকেল সার্ভিসেস-এ স্বাগত জানান। এই ১১০ জন মেডিকেল ক্যাডেটের মধ্যে ৯৪ জন সেনাবাহিনীতে, ১০ জন ভারতীয় বিমানবাহিনীতে এবং ছয়জন ভারতীয় নৌ-বাহিনীতে মেডিকেল অফিসার হিসেবে দায়িত্ব পালন করবেন। আর্মড ফোর্সেস মেডিকেল কলেজের কর্নেল এ কে শাক্য সদ্য কাজে যোগ দেওয়া ১১০ জন মেডিকেল ক্যাডেটকে ভারতীয় সংবিধানের আনুগত্যের শপথবাক্য পাঠ করান। উল্লেখ করা যেতে পারে, বর্তমান কোভিড-১৯ সম্পর্কিত বিধি-নিষেধের বিষয়গুলিকে বিবেচনায় রেখে ১৯৮২-র পর এই প্রথমবার পাসিং আউট ক্যাডেটদের প্যারেড বন্ধ রাখার সিদ্ধান্ত হয়।
আর্মড ফোর্সেস মেডিকেল সার্ভিসেস-এ যোগ দেওয়া এই ১১০ জন মেডিকেল অফিসারদের স্বাগত জানিয়ে লেফটেন্যান্ট জেনারেল নৈথানি বলেন, সেনাবাহিনীর চিকিৎসা পরিষেবা বিভাগ দেশের অন্যতম সুসংবদ্ধ চিকিৎসা সংগঠন। তিনি এই মেডিকেল অফিসারদের চিকিৎসা পেশের প্রতি আনুগত্যের কথা স্মরণ করিয়ে দিয়ে বলেন, কোভিড সেনানী হিসেবে বর্তমান মহামারীর বিরুদ্ধে সারা দেশের লড়াইয়ে তাঁদের জ্ঞান ও দক্ষতাকে যথাসম্ভব কাজে লাগাতে হবে, যাতে সাধারণ মানুষের সেবায় নিজেদের আরও নিয়োজিত করা যায়। লেফটেন্যান্ট জেনারেল নৈথানি আশা প্রকাশ করে বলেন, সদ্য কাজে যোগ দেওয়া এই মেডিকেল অফিসাররা তাঁদের কঠিন অধ্যাবসায় ও প্রশিক্ষণের ওপর নির্ভর করে সেনাবাহিনীর চিকিৎসক হিসেবে প্রত্যাশিত আদর্শ মান সর্বদাই অটুট রাখতে সক্ষম হবেন।
CG/BD/DM
(Visitor Counter : 127
পরিবেশওঅরণ্যমন্ত্রক
একবার ব্যবহারযোগ্য প্লাস্টিক মুক্ত ভারত গঠনের লক্ষ্যে ব্যাপক প্রচারাভিযানের সূচনা করা হবে : প্রকাশ জাভড়েকর
নয়াদিল্লি, ১৫ অগাস্ট, ২০১৯
কেন্দ্রীয় পরিবেশ, বন, জলবায়ু পরিবর্তন এবং তথ্য ও সম্প্রচার মন্ত্রী শ্রী প্রকাশ জাভড়েকর বলেছেন, স্বাধীনতা দিবসের ভাষণে প্রধানমন্ত্রী শ্রী নরেন্দ্র মোদী একবার ব্যবহারযোগ্য প্লাস্টিক মুক্ত ভারত গঠনের জন্য সাধারণ মানুষের কাছে আবেদন জানিয়েছেন। প্রসঙ্গত, ব্রিক্স এবং বেসিক মন্ত্রীগোষ্ঠীর বৈঠকে যোগ দিতে শ্রী জাভড়েকর ব্রাজিলের সাও পাওলো-তে রয়েছেন।
সেখানে ভারতীয় দূতাবাসে ৭৩তম স্বাধীনতা দিবসের অনুষ্ঠানে যোগ দিয়ে শ্রী জাভড়েকর আরও বলেন, প্রধানমন্ত্রীর এই আবেদনে সাড়া দিয়ে সংশ্লিষ্ট সকল পক্ষকে নিয়ে এই বিষয়ে একটি ব্যাপক প্রচারাভিযান শুরু করা প্রয়োজন। এক্ষেত্রে রাজ্য সরকার সহ একাধিক পক্ষকে নিয়ে একাধিক বৈঠক করা হবে যাতে প্লাস্টিক বর্জনের বিষয়ে প্রচারাভিযান নিয়ে সুনির্দিষ্ট পরিকল্পনা তৈরি করা যায়।
এর আগে কেন্দ্রীয় মন্ত্রী এক ট্যুইট বার্তায় বলেছেন, “প্রধানমন্ত্রী শ্রী নরেন্দ্র মোদী আজ প্লাস্টিক মুক্ত ভারত গঠনের ডাক দিয়েছেন। এখন এটিকে স্বার্থক রূপ দিতে একটি জন-আন্দোলন গড়ে তোলার প্রয়োজন।”
লালকেল্লার প্রাকার থেকে প্রধানমন্ত্রী শ্রী নরেন্দ্র মোদীর ভাষণের গুরুত্বপূর্ণ দিক তুলে ধরে শ্রী জাভড়েকর বলেন, প্রধানমন্ত্রী আগামী পাঁচ বছরের দিশা তুলে ধরেছেন। দ্বিতীয়বার ক্ষমতায় আসার প্রথম ৭৫ দিনে বর্তমান সরকারের ঐতিহাসিক সিদ্ধান্ত যেমন, তিন তালাক, জম্মু-কাশ্মীরের বিষয়ে সিদ্ধান্তের মতো অনেক গুরুত্বপূর্ণ বিষয় প্রধানমন্ত্রীর বক্তব্যে উঠে এসেছে। শ্রী জাভড়েকর বলেন, প্রধানমন্ত্রী তাঁর বার্তায় বলেছেন, গত পাঁচ বছরে সরকার সাধারণ মানুষের প্রয়োজনীয়তা পূরণের প্রয়াস চালিয়েছে। কিন্তু এখন মানুষের আশা-আকাঙ্ক্ষা পূরণের চেষ্টা চালাচ্ছে। তিনি আরও বলেন, প্রধানমন্ত্রীর ভাষণে আগামী পাঁচ বছরে সরকারের পরিকল্পনার কথা উঠে এসেছে। প্রধানমন্ত্রীর নেতৃত্বে ভারত খুব শীঘ্রই ৫ লক্ষ কোটি ডলারের অর্থনীতিতে পৌঁছবে বলেও আশা প্রকাশ করেন তিনি।
কেন্দ্রীয় মন্ত্রী ব্রাজিলে ভারতীয় বসবাসকারী এবং ব্রাজিলের বিশিষ্টজনদের নিয়ে আয়োজিত সভায় বলেন, ‘এক দেশ, এক সংবিধান’ – এই লক্ষ্য ইতিমধ্যেই পূর্ণ হয়েছে। এমনকি, ‘এক দেশ, এক গ্রিড’ এই লক্ষ্যও পূর্ণ হয়েছে। এখন সাধারণ মানুষ ‘এক দেশ, এক নির্বাচনী ব্যবস্থা’ চাইছে। তিনি বলেন, সড়ক, রেল, বিমানবন্দর, জলপথ ও অন্যান্য পরিকাঠামো ক্ষেত্রে ১০০ লক্ষ কোটি টাকা বিনিয়োগের কথা ঘোষণা করেছেন প্রধানমন্ত্রী। কেন্দ্রীয় মন্ত্রী বলেন, দেশের ক্রমবর্ধমান জনসংখ্যার বিষয়টিও প্রধানমন্ত্রী তাঁর ভাষণে তুলে ধরেছেন এবং তা রোধে সাধারণ মানুষের সঙ্গে আলোচনার প্রয়োজনীয়তার উল্লেখ করেছেন।
কেন্দ্রীয় মন্ত্রী এদিন ব্রাজিলের সাও পাওলো-তে বিবেকানন্দ সাংস্কৃতিক কেন্দ্রে জাতির জনক মহাত্মা গান্ধীকে শ্রদ্ধা জানান ও জাতীয় পতাকা উত্তোলন করেন। তিনি ব্রাজিলে বসবাসকারী ভারতীয় এবং সেখানকার নাগরিকদের সঙ্গে মতবিনিময় করেন।
CG/SS/DM
(Visitor Counter : 116
মানবসম্পদবিকাশমন্ত্রক
শিক্ষামন্ত্রক প্রাথমিক শিক্ষার পর্যায়ে শিক্ষার মান সম্পর্কে হাতনাতে সম্যক ধারণা লাভ করতে একটি মৌলিক শিক্ষণ সমীক্ষা পরিচালনা করবে
নতুন দিল্লি, ২৪ মার্চ, ২০২২
শিক্ষা মন্ত্রক প্রাথমিক শিক্ষার পর্যায়ে  ছাত্র-ছাত্রীদের শিক্ষার মান সম্পর্কে হাতেনাতে সম্যক ধারণা লাভ করতে মৌলিক শিক্ষণ সমীক্ষা পরিচালনা করবে। এটি বিশ্বে এধরণের প্রথম সমীক্ষা হতে চলেছে, যেখানে ২২টি ভারতীয় ভাষা বোঝার সঙ্গে সঙ্গে পঠনের জন্য মানদন্ড তৈরী করা হবে। সমস্ত রাজ্য / কেন্দ্রশাসিত অঞ্চলে আগামী ২৩ থেকে ২৬ মার্চ পর্যন্ত চার দিন নির্দিষ্ট কিছু বিদ্যালয়ে এনসিইআরটি পক্ষ থেকে এই সমীক্ষা পরিচালিত হবে। প্রায় ১০ হাজার বিদ্যালয়ের এক লক্ষ ছাত্র-ছাত্রীকে নিয়ে এই সমীক্ষা চালানো হবে। এধরণের সমীক্ষা পরিচালনার উদ্দেশ্য হল, নিপূণ ভারত মিশনের জন্য একটি বেস লাইন বা ভিত্তি রেখা প্রণয়নে তৃতীয় শ্রেণী পর্যন্ত ছাত্র-ছাত্রীদের প্রাথমিক শিক্ষার মান সম্পর্কে মূল্যায়ণ করা। এই সমীক্ষার আওতায় প্রতিটি ভাষা বোঝার সঙ্গে সঙ্গে পঠনের সাবলীলতার দক্ষতা-ভিত্তিক মানদন্ড প্রণয়ন করা হবে।
উল্লেখ করা যেতে পারে, জাতীয় শিক্ষানীতি ২০২০-তে লেখা ও পড়ার দক্ষতার পাশাপাশি সংখ্যা নিয়েও প্রাথমিক ধ্যান ধারণার বিষয়টিকে অগ্রাধিকার দেওয়া হয়েছে। এই নীতিতে ভবিষ্যৎ শিক্ষা ও আজীবন শিক্ষার ক্ষেত্রে লেখা ও পড়ার পাশাপাশি সংখ্যাতত্ত্বের বিষয়গুলিকে অপরিহার্য পূর্বশর্ত বলে বিবেচনা করা হয়েছে। শিক্ষা মন্ত্রক নিপূণ ভারত বা ন্যাশনাল ইনিসিয়েটিভ ফর প্রোফিসিয়েন্সি ইন রিডিং উইথ আন্ডার্স্যান্ডিং অ্যান্ড নিউমেরেসি নামক একটি উদ্যোগের সূচনা করেছে। এধরণের উদ্যোগের উদ্দেশ্যই হল, জাতীয় স্তরে প্রাথমিক শিক্ষা ব্যবস্থার সুদৃঢ় করতে একটি ভবিষ্যৎ রূপরেখা প্রণয়ন করা।
মৌলিক শিক্ষণ সমীক্ষা তৃতীয় শ্রেণীতে পঠন-পাঠানরত ছাত্র-ছাত্রীদের জন্য বিভিন্ন ভারতীয় ভাষায় সাবলীলতার সঙ্গে পঠনের পাশাপাশি তার অর্থ উপলব্ধি করার ক্ষেত্রে দক্ষতার মানদন্ড প্রণয়ন করবে। এই সমীক্ষা নির্দিষ্ট গতিতে নির্ভুল ভাবে বোধগম্যতার সঙ্গে উপযুক্ত বয়স-ভিত্তিক জানা ও অজানা বিষয়বস্তু পড়ার ক্ষমতা এবং মৌলিক সংখ্যাগত দক্ষতার মূল্যায়ণ করবে, যা পক্ষান্তরে নিপূণ ভারত উদ্যোগের লক্ষ্য পূরণে ভিত্তি রেখা স্থির করবে।
CG/BD/AS/
(Visitor Counter : 116
সড়কপরিবহণওমহাসড়কমন্ত্রক
বন্দর উন্নয়ন: জওহরলাল নেহরু পোর্ট ট্রাস্টকে সংযুক্ত করার জন্য ৩৫০০ কোটি টাকা ব্যয়ে পশ্চিমাঞ্চল সড়ক নির্মাণ প্রকল্প
নতুন দিল্লি, ৪ মে, ২০২২
কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি বলেছেন, প্রধানমন্ত্রী শ্রী নরেন্দ্র মোদীর স্বপ্ন বাস্তবায়নের লক্ষ্যে বন্দর এবং দেশীয় উৎপাদনের পাশাপাশি উপভোক্তা কেন্দ্রগুলির মধ্যে যোগাযোগ বৃদ্ধিতে সরকার বিশ্বমানের সড়ক নির্মাণের মাধ্যমে বন্দর ভিত্তিক উন্নয়নে প্রতিশ্রুতিবদ্ধ ।
একাধিক ট্যুইট বার্তায় শ্রী গড়করি জানিয়েছেন, ভারতের জাতীয় মহাসড়ক কর্তৃপক্ষ জওহরলাল নেহরু পোর্ট ট্রাস্টের সঙ্গে পশ্চিমাঞ্চলীয় সড়ক নেটওয়ার্কের মধ্যে সংযোগকারী একাধিক সড়ক প্রকল্পে প্রায় ৩৫০০ কোটি টাকা ব্যয়ে এনএইচ৪বি -এর উন্নতি সাধন করেছে ।
কেন্দ্রীয় মন্ত্রী আরও জানিয়েছেন যে, এই প্রকল্পগুলি যানবাহনের যাতায়াতের সময় বাঁচিয়েছে । এতে পরিবহনের খরচ কমেছে । তিনি আরও জানান, এরফলে রপ্তানি বৃদ্ধি পেয়েছে এবং নভি মুম্বাই আন্তর্জাতিক বিমানবন্দরের সঙ্গে সংযোগের কারণে ওই অঞ্চলের আর্থিক উন্নয়ন শক্তিশালী হয়েছে ।
CG/SS/RAB
(Visitor Counter : 79
প্রধানমন্ত্রীরদপ্তর
নবরাত্রি উপলক্ষে জনগণকে প্রধানমন্ত্রীর শুভেচ্ছা
নয়াদিল্লি, ২৯ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী পবিত্র নবরাত্রি উপলক্ষে জনগণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, কাল থেকে দেশ জুড়ে নবরাত্রি উপযাপন পর্ব শুরু হচ্ছে। দুর্গাপূজার জন্য এই পরিবেশ আরও উৎসবমুখর হয়ে উঠবে। বিশেষ এই উৎসবগুলির জন্য আমি ভারতীয়দের শুভেচ্ছা জানাই।
CG/BD/SB
(Visitor Counter : 71
প্রধানমন্ত্রীরদপ্তর
আন্তর্জাতিক যোগ দিবস উদযাপন উপলক্ষে প্রধানমন্ত্রী রাঁচিতে বিশাল যোগচর্চায় নেতৃত্ব দিলেন
নয়াদিল্লি, ২১ জুন ২০১৯
আন্তর্জাতিক যোগ দিবস উপলক্ষে প্রধানমন্ত্রী শ্রী নরেন্দ্র মোদী আজ রাঁচিতে এক বিশাল যোগচর্চা অনুষ্ঠানে অংশ নেন।
যোগাভ্যাস শুরু হওয়ার ঠিক আগে প্রধানমন্ত্রী তাঁর ভাষণে বলেন, “শান্তি, সম্প্রীতি ও অগ্রগতির জন্য যোগ আমাদের কাছে আদর্শ হয়ে উঠুক”।
আন্তর্জাতিক যোগ দিবস উদযাপন উপলক্ষে প্রত্যেককে শুভেচ্ছা জানিয়ে যোগের বার্তা ছড়িয়ে দেওয়ার ক্ষেত্রে গুরুত্বপূর্ণ ভূমিকা পালনের জন্য তিনি সংবাদ মাধ্যমের প্রতিনিধি এবং সোস্যাল মিডিয়ার সঙ্গে যুক্ত সকলের প্রশংসা করেন।
প্রধানমন্ত্রী বলেন, আধুনিক যোগ – এর বার্তা তিনি এখন শহর থেকে গ্রামে এবং দরিদ্র মানুষের বাড়ি থেকে আদিবাসী মানুষের কাছেও পৌঁছে দিতে চান। দরিদ্র ও আদিবাসী মানুষজন যেহেতু অনেক সময়েই অসুখে ভোগেন, তাই যোগচর্চাকে তাঁদের জীবনের অভিন্ন অঙ্গ করে তোলার ওপরও তিনি জোর দেন।
শ্রী মোদী আরও বলেন, আজ এই ক্রমপরিবর্তনশীল সময়ে আমাদের অসুস্থতা রোধ করার পাশাপাশি সার্বিক কল্যাণের ওপরেও অগ্রাধিকার দিতে হবে, যোগচর্চা আমাদের মানসিক ও শারীরিক দিক থেকে শক্তিশালী করে তুলতে পারে বলে মন্তব্য করে প্রধানমন্ত্রী বলেন, প্রাচীন ভারতীয় দর্শন ও যোগের শক্তি এটাই।
তিনি বলেন, খোলা মাঠে বা মাদুরে কিছু সময়ের জন্য অভ্যাসের মধ্যে যোগচর্চা সীমাবদ্ধ নেই, যোগকে আমাদের জীবনে অনুশাসন ও নিষ্ঠা বজায় রাখার ক্ষেত্রেও প্রয়োগ করতে হবে।
প্রধানমন্ত্রী বলেন, যোগ বয়স, বর্ণ, জাতি, সম্প্রদায়, চিন্তাভাবনা, গোঁড়ামি,ধনী্ দরিদ্র, রাষ্ট্র ও সীমানার সমস্ত গন্ডী ভেঙে দেয়। আক্ষরিক অর্থেই যোগ সকলের জন্য।
ড্রয়িং রুম থেকে বোর্ড রুম, পার্ক থেকে স্পোর্টস কমপ্লেক্স এবং সড়ক থেকে রোগী কল্যাণ কেন্দ্র পর্যন্ত সর্বত্রই যোগ মানুষের কল্পনাতে প্রভাব ফেলেছে বলেও প্রধানমন্ত্রী অভিমত প্রকাশ করেন।
শ্রী মোদী বলেন, যোগ একদিকে যেমন প্রাচীন, অন্যদিকে তেমনই আজও সমান প্রাসঙ্গিক।
শতকের পর শতক ধরে যোগের গুরুত্ব একই রয়েছে। সুস্বাস্থ্য, শান্ত মস্তিষ্ক, উৎসাহ ও উদ্যম – প্রায় সব ক্ষেত্রেই যোগের উপকারিতা স্পষ্ট প্রতীয়মান। তিনি বলেন, যোগ হ’ল – জ্ঞান, কর্ম ও সেবার প্রকৃত মিশ্রণ।
প্রধানমন্ত্রী বলেন, সমগ্র বিশ্বই যেহেতু যোগ’কে গ্রহণ করেছে তাই আমাদের এখন যোগ সম্পর্কিত গবেষণায় গুরুত্ব দিতে হবে। তিনি যোগকে ওষুধপত্র, ফিজিও থেরাপি এবং কৃত্রিম বুদ্ধিমত্তার সঙ্গেও জুড়ে দেওয়ার কথা বলেন।
CG/BD/SB
(Visitor Counter : 119
উপ-রাষ্ট্রপতিরসচিবালয়
মহিলাদের ক্ষমতায়নের জন্য জাতীয় স্তরে আন্দোলন গড়ে তোলার ডাক দিলেন উপ-রাষ্ট্রপতি
নয়াদিল্লি, ২৩ অগাস্ট, ২০২০
উপ-রাষ্ট্রপতি শ্রী এম ভেঙ্কাইয়া নাইডু মহিলাদের ক্ষমতায়নের জন্য জাতীয় স্তরে আন্দোলন গড়ে তোলার আহ্বান জানিয়েছেন। কোনও কন্যাসন্তান যেন স্কুলছুট না হয়, তিনি তা নিশ্চিত করতে বলেছেন। কেন্দ্রের ‘বেটি বাঁচাও, বেটি পড়াও’ ফ্ল্যাগশিপ প্রকল্পের জন্য ইতিবাচক প্রভাব দেখা দিচ্ছে বলে উল্লেখ করে শ্রী নাইডু বলেছেন, আমাদের সমাজিক মানসিকতার পরিবর্তনের প্রয়োজন।
ফেসবুক-এ রবিবার উপ-রাষ্ট্রপতি ‘বৈষম্যের অবসান, মহিলাদের ক্ষমতায়ন’ শীর্ষক একটি পোস্ট করেছেন। তিনি বলেছেন, ভারতের ৫০ শতাংশ নাগরিকই মহিলা। দেশের প্রগতি তখনই আসবে, যখন মহিলারা সবক্ষেত্রে সমান সুযোগ পাবেন। শ্রী নাইডু সংসদ ও রাজ্যগুলির বিধানসভায় মহিলা সংরক্ষণের বিষয়ে সব রাজনৈতিক দলকে মতৈক্যে পৌঁছনোর আহ্বান জানিয়েছেন। বাবা-মায়ের সম্পত্তিতে মেয়েরা যেন সমান অধিকার পান, তিনি সে বিষয়ে গুরুত্ব দিয়ে বলেছেন, এর মধ্য দিয়ে মহিলাদের অর্থনৈতিক ক্ষমতা বৃদ্ধি হবে। উপ-রাষ্ট্রপতি নির্বাচিত জনপ্রতিনিধিদের লিঙ্গ অনুপাতের ভারসাম্য বজায় রাখার বিষয়ে গুরুত্ব দিতে বলেছেন। গর্ভাবস্থায় লিঙ্গ নির্ধারণের কোনও ঘটনা ঘটলে, সেক্ষেত্রে ‘পিসি অ্যান্ড পিএনডিটি’ আইন প্রয়োগের উপর গুরুত্ব দিয়েছেন তিনি। মহিলা এবং বালিকাদের প্রতি কোনও রকমের হিংসা বা বৈষম্য দেখা দিলে কঠোর ব্যবস্থা নিতে হবে।
নতুন ভারত গড়ার জন্য দারিদ্র্য, নিরক্ষরতা সহ অন্যান্য বিভিন্ন সামাজিক বৈষ্যমের বিরুদ্ধে যুদ্ধ ঘোষণার আহ্বান জানিয়ে উপ-রাষ্ট্রপতি বলেছেন, সমৃদ্ধশীল ও আনন্দময় ভারত গড়ে তুলতে যুবসম্প্রদায় সহ প্রতিটি ভারতবাসীর উদ্যোগী হওয়া উচিৎ, যেখানে কোনও রকমের বৈষম্য থাকবে না।
(CG/CB/SB
প্রধানমন্ত্রীরদপ্তর
শ্রী গুরু গোবিন্দ সিংজির প্রকাশ পূরব উপলক্ষ্যে প্রধানমন্ত্রীর শুভেচ্ছা
নতুনদিল্লি, ৯ই জানুয়ারি, ২০২২
প্রধানমন্ত্রী শ্রী নরেন্দ্র মোদী , শ্রী গুরু গোবিন্দ সিংজির প্রকাশ পূরব উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “শ্রী গুরু গোবিন্দ সিংজির প্রকাশ পূরব উপলক্ষ্যে সকলকে শুভেচ্ছা জানাই। তাঁর জীবন ও বাণী লক্ষ লক্ষ মানুষের মনে শক্তি যোগায়। তাঁর ৩৫০তম প্রকাশ পূরব আমাদের সরকারের সময় হওয়ায় আমি আনন্দিত। সেই সময় আমার পাটনা সফরের কয়েকটি মুহূর্ত আপনাদের সঙ্গে ভাগ করে নিলাম। https://t.co/1ANjFXI1UA"
CG/CB/ NS
(
কেন্দ্রীয়মন্ত্রিসভা
ইউপিএসসি এবং সিএসসিএম-এর মধ্যে চুক্তিতে মন্ত্রিসভার অনুমোদন
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ইউনিয়ন পাবলিক সার্ভস কমিশন  এবং সিভিল সার্ভিস কাউন্সিল অফ মঙ্গোলিয়া-এর মধ্যে চুক্তিটি অনুমোদন পেল।
এই চুক্তির ফলে সিএসসিএম এবং ইউপিএসসি-র মধ্যে পারস্পরিক সম্পর্ক শক্তিশালী হবে। নিয়োগ প্রক্রিয়াতেও দুই দপ্তরের মধ্যে অভিজ্ঞতা এবং দক্ষতা আদান-প্রদানে সুবিধা হবে।
CG/SS/NS
(Visitor Counter : 64
তথ্যওসম্প্রচারমন্ত্রক
সকলের প্রার্থনা আর চিকিৎসকদের পরিষেবা পেয়ে করোনা জয় ২০ দিনের শিশু সুখদীপের
চণ্ডীগড়, ৮ মে, ২০২১
যখন তার করোনা পজেটিভ সনাক্ত হয় তখন তার বয়স মাত্র ২০ দিন আর তাকে করোনা যোদ্ধা হতে সময় লেগেছে দশ দিন। তার বাবা-মায়ের প্রার্থনা এবং চিকিৎসক ও নার্সদের নিঃস্বার্থ পরিষেবা এবং দক্ষতা তাকে মারাত্মক ভাইরাস থেকে মুক্ত করেছে।
আরটি-পিসিআর সহ সমস্ত পরীক্ষায় কোভিড নেগেটিভ রিপোর্ট হওয়ার পরে রাজ্যের সবচেয়ে কনিষ্ঠ করোনা জয়ী শিশু সুখদীপ সিংকে গতকাল যখন জলন্ধরের পাঞ্জাব ইনস্টিটিউট অফ মেডিকেল সায়েন্সেস থেকে ছেড়ে দেওয়া হয় তখন চারদিকে সবার মুখেই ছিল যুদ্ধ জয়ের হাসি।
(SDG/